# lav4e РЕПУБЛИКА БЪЛГАРИЯ

#  Министерство на земеделието, храните и горите

#  Областна дирекция “Земеделие”-гр. Сливен

**ЗАПОВЕД**

**№ РД-04-33**

**гр. Сливен, 02.04.2021 г.**

На основание чл. 56з, ал. 3 от Правилника за прилагане на закона за собствеността и ползването на земеделски земи /ППЗСПЗЗ/, във връзка с писмо изх. № 66-818/02.04.2021г. на Министъра на земеделието, храните и горите за изразено съгласие за започване на процедура за обявяване на търг по реда на чл. 27, ал. 8, изречение второ от ЗСПЗЗ за продажба на имоти, частна държавна собственост /незаети със сгради и съоръжения, бивша собственост на заличените организации по §12 и §29 от ПЗР на ЗСПЗЗ/, негодни за земеделско ползване и неподлежащи на възстановяване по ЗСПЗЗ на основание §12а от ПЗР на ЗСПЗЗ

**НАРЕЖДАМ:**

1. **Откривам процедура за провеждането на първи търг с тайно наддаване по реда на чл. 27, ал. 8, изречение второ от ЗСПЗЗ, в който могат да участват само собственици на имоти в границите на стопанския двор, съседни на имота – обект на търга.** Предмет на търга са следните имоти, частна държавна собственост:

|  |  |  |  |  |  |  |
| --- | --- | --- | --- | --- | --- | --- |
| **Община** | **Землище** | **№ на имот от КК** | **Площ /дка/** | **Начална тръжна цена за имота /лева/** | **Депозит за участие /лева/** | **Разходи по чл. 56ш, ал. 1, т. 2 от ППЗСПЗЗ** |
| Нова Загора | Богданово | 04635.66.290 | 1,008 | 2953,00 | 295,30 | 90,00 |

**2.** **Условия за участие:** Право на участие в търга имат физически лица, еднолични търговци и юридически лица, регистрирани по Търговския закон или по Закона за търговския регистър, собственици на съседни имоти, предмет на търга, а именно: поземлени имоти с идентификатори 04635.66.276 и 04635.66.289 по КККР на с. Богданово.

**3. Подаване на документите за участие в търга:** Заявителите или упълномощено от тях лице с нотариално заверено пълномощно, подават в Областна дирекция „Земеделие” - Сливен заявление по образец, утвърден от министъра на земеделието, храните и горите.

**За всеки имот се подава отделно заявление.**

**В заявлението се посочват:** единен идентификационен код съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или от едноличен търговец; местонахождението, номерът и площта на имота; предлаганата цена за имота в лева, изписана с цифри и словом. Предлаганата цена е в цяло число левове и не може да бъде по-ниска от началната тръжна цена.

**Към заявлението се прилагат:**

3.1. нотариално заверено пълномощно, когато документите се подават от упълномощено лице;

3.2. платежен документ за внесен депозит в оригинал, когато плащането не е извършено по електронен път;

3.3. протокол от заседание на съответния оправомощен орган, съдържащ решение за закупуване на държавните имоти - предмет на продажбата, когато заявителят е юридическо лице;

3.4. копие от документ за собственост на имота, съседен на имота – обект на търга;

3.5. декларация за обстоятелствата по чл. 56к, ал. 11 от ППЗСПЗЗ;

3.6. декларация за събиране, съхраняване и обработване на лични данни, по образец.

**4. Начална тръжна цена и размер на депозита за участие в търга:** Началната тръжна цена на имотите е определена по реда на чл. 56ж, ал. 2 от ППЗСПЗЗ. Депозитът за участие е 10% от началната тръжна цена, върху него не се начислява лихва и не подлежи на връщане при отказ от сключване на договор. Банковото бордеро **/оригинал/** за внесения депозит се представя заедно с документите за участие в търга. Депозитът се внася в български лева по банков път по сметка на ОД „Земеделие” - Сливен:

IBAN: BG14 UBBS 80023300253510

BIC: UBBSBGSF

Обединена българска банка – клон Сливен

Основание за плащане: депозит за участие в търг за имот (изписва се номера и местонахождението на поземления имот).

**5. Място и срок за получаване на заявления за участие в търга:** Заявления за участие в търга се получават в сградата на Областна дирекция „Земеделие” - Сливен, всеки работен ден от 9:00 часа до 17:30 часа или могат да бъдат изтеглени от официалния сайт на ОД "Земеделие" - Сливен- http://www.mgh.government.bg/ODZ-Sliven/bg/Home.aspx.

**6. Място и срок на подаване на документите за участие в търга:**

Документите за участие в търга се представят в **запечатан непрозрачен плик** **в срок от 30 дни, считано от дата на публикация на заповедта за провеждане на тръжната процедура в местен ежедневник.** Пликовете със заявления за участие в търга се записват с входящ номер, дата и час, отразени върху плика и заведени във входящ регистър, за което на приносителя се издава документ. Заявления, представени в незапечатан плик са недействителни.

Документите за участие в търга се подават в сградата на Областна дирекция „Земеделие” – Сливен, ул. „Ген. Столипин“ № 2.

Търгът се провежда само в случай, че поне двама кандидати са подали заявление за участие.

**7.** Директорът на Областна дирекция „Земеделие” - Сливен в 3-дневен срок след изтичане на крайния срок за подаване на заявления за участие в търга назначава със Заповед тръжна комисия. В 14-дневен срок тръжната комисия разглежда заявленията, класира предложенията и определя спечелилия търга кандидат. Търгът се счита за спечелен от участника, който е предложил най-висока цена за имота. За резултатите от търга се съставя протокол съгласно чл. 56м от ППЗСПЗЗ.

Когато няколко участници са предложили една и съща цена за имот, между тях се провежда търг с явно наддаване по реда на чл. 56н и чл. 56о от ППЗСПЗЗ.

 Когато в 14-дневен срок от влизане в сила на заповедта за класиране на кандидатите, лицето спечелило търга не внесе цената, режийните разноски, дължимите данъци, такси и разходите по чл. 56ш, ал.1 от ППЗСПЗЗ , се уведомява класирания на второ място кандидат.

 За прехвърляне правото на собственост върху земите по чл. 27, ал. 8 от ЗСПЗЗ, министърът на земеделието, храните и горите или упълномощено от него длъжностно лице сключва договор в писмена форма с лицата, спечелили търга, след внасяне на сумите по чл. 56п, ал. 4 от ППЗСПЗЗ.

 Лицата, които придобиват имотите по реда на чл. 27, ал. 8 от ЗСПЗЗ заплащат разходите съгласно чл. 56ш, ал.1 от ППЗСПЗЗ.

 Договорът подлежи на вписване в службата по вписвания за сметка на купувача.

**8.** **Условия за възстановяване на депозита:** Внесените депозити от некласираните кандидати се възстановяват в 7-дневен срок след влизане в сила на заповедта за класиране на кандидатите, а депозитът на кандидатите, класирани на първо и второ място - след подписване на договор със спечелилия участник.

 Депозитите на кандидатите, класирани на първо и второ място, не се възстановяват в случай на отказ от сключване на договор.

**9.** Място за обявяване на протокола от търга: Протоколът се обявява на информационното табло на Областна дирекция „Земеделие”- Сливен, ул. „Ген. Столипин“ № 2 и се публикува на интернет страницата на дирекцията *http://www.mgh.government.bg/ODZ-Sliven/bg/Home.aspx*. В 7-дневен срок от обявяването на протокола, участниците в търга могат да направят писмени възражения до тръжната комисия.

**Настоящата заповед да се публикува на интернет страницата на ОД „Земеделие“ гр. Сливен, на страницата на Министерството на земеделието, храните и горите, в един местен вестник, най-малко 30 календарни дни преди крайния срок за подаване на заявленията за участие в търга. В три дневен срок от издаване на настоящата заповед да се обяви на информационното табло на ОД „Земеделие“ гр. Сливен, ОСЗ – Нова Загора, Община Нова Загора и кметство с. Богданово.**

 **ТОДОР БРАТАНОВ /П/**

 *Директор ОД „Земеделие“ Сливен*